Neuvoston 10 päivänä heinäkuuta 1995 vahvistama YHTEINEN KANTA (EY) N:o 15/95, Euroopan audiovisuaalisen ohjelmateollisuuden ammattilaisten koulutusohjelmien täytäntöönpanosta (Media II -koulutus) tehdyn neuvoston päätöksen hyväksymisestä



Virallinen lehti nro C 281 , 25/10/1995 s. 0001



Neuvoston 10 päivänä heinäkuuta 1995 vahvistama YHTEINEN KANTA (EY) N:o 15/95, Euroopan audiovisuaalisen ohjelmateollisuuden ammattilaisten koulutusohjelmien täytäntöönpanosta (Media II -koulutus) tehdyn neuvoston päätöksen hyväksymisestä (95/C 281/01) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 127 artiklan 4 kohdan, ottaa huomioon komission ehdotuksen(1), ottaa huomioon talous- ja sosiaalikomitean lausunnon(2), noudattaa perustamissopimuksen 189 c artiklassa määrättyä menettelyä(3), sekä katsoo, että 1) Brysselissä 10 ja 11 päivänä joulukuuta 1993 kokoontunut Eurooppa-neuvosto on ottanut huomioon valkoisen kirjan "Kilpailukyky, kasvu ja työllisyys" Euroopan unionin ja sen jäsenvaltioiden toiminnan viitteenä; valkoinen kirja kannattaa sellaista teollisen kehityksen suuntausta, joka perustuu yleismaailmalliseen kilpailuun, kasvun ja työllisyyden osatekijään, ja toteaa erityisesti 7 luvussa tarpeen mukauttaa ammattitaito teollisiin ja teknologisiin muutoksiin. 2) Korfulla 24 ja 25 päivänä kesäkuuta 1994 kokoontunut Eurooppa-neuvosto on ottanut huomioon Bangemannin työryhmän kertomuksen "Eurooppa ja maailmanlaajuinen tietoyhteiskunta - suosituksia Eurooppa-neuvostolle", jossa tunnustetaan erityisesti audiovisuaalisen teollisuuden ohjelmien sisällön strateginen merkitys, 3) neuvosto (teollisuus/televiestintä) on kokouksessaan 28 päivänä syyskuuta 1994 ottanut myönteisesti vastaan komission 19 päivänä heinäkuuta 1994 antaman tiedonannon "Kohti Euroopan tietoyhteiskuntaa: toimintasuunnitelma" ja korostanut tarvetta parantaa eurooppalaisen audiovisuaalisen teollisuuden kilpailukykyä, 4) neuvosto on pannut merkille komission 1 päivänä syyskuuta 1994 antaman tiedonannon "Euroopan unionin teollisuuden kilpailupolitiikka", joka osoittaa teknologian, tuotteiden ja ohjelmien (erityisesti audiovisuaalisten) kehitysnäkymien läheisen yhteyden palveluiden sekä liitännäisverkkojen kehitysnäkymiin ja muistuttaa tarpeesta nostaa inhimillisten voimavarojen koulutuksen tasoa eurooppalaisen teollisuuden kilpailukyvyn varmistamiseksi, 5) neuvosto on ottanut huomioon 17 päivänä kesäkuuta 1994 vihreän kirjan "Audiovisuaalisia ohjelmia tuottavan teollisuuden kehittämisen strategiset vaihtoehdot", 6) komissio on kuullut alan ammattilaisia vihreässä kirjassa esitellyistä vaihtoehdoista erityisesti järjestämällä "Euroopan audiovisuaalikonferenssin" Brysselissä 30 päivästä kesäkuuta 2 päivään heinäkuuta 1994; tämän kuulemisen tuloksena kävi ilmi, että on olemassa suurta tarvetta eurooppalaisen audiovisuaalisen teollisuuden voimistetulle tukiohjelmalle, erityisesti koulutuksen alalla, 7) Euroopan parlamentti on "Euroopan audiovisuaalikonferenssia" valmistellessaan tarkastellut toukokuun 6 päivänä 1994 antamassaan päätöslauselmassa(4) audiovisuaalisen alan ongelmia neuvoston 3 päivänä lokakuuta 1989 antaman direktiivin 89/552/ETY(5) mukaisesti, jolla pyritään yhteensovittamaan eräitä jäsenvaltioiden kuvanlähetystoiminnan ("Televisio ilman rajoja") harjoittamista koskevia lakeja, asetuksia ja hallinnollisia määräyksiä, ja arvioinut, että ne etusijalle asetettavat seikat, jotka määriteltiin erityisesti Media-ohjelman muutoksista käydyn keskustelun aikana, toisin sanoen rahoitus, jäljentäminen, levitys ja koulutus, ovat olennaisia tavoitteita järjestelmällisiä ja lujia eurooppalaisia verkkoja hahmoteltaessa, 8) talous- ja sosiaalikomitea on 14 päivänä syyskuuta 1994 antanut lausunnon vihreästä kirjasta ja arvioinut, että Median kaltaisilla eurooppalaisessa mittakaavassa laadituilla ohjelmilla voisi olla myönteinen vaikutus eurooppalaisten ohjelmien rakenteen ja eurooppalaisten tuotantokeinojen kehitykseen, 9) komissio on pannut täytäntöön neuvoston 21 päivänä joulukuuta 1990 tehdyllä päätöksellä 90/685/ETY hyväksytyn toimintaohjelman Euroopan audiovisuaalisen teollisuuden kehittämisen edistämiseksi (Media) (1991-1995), joka koskee toimintaohjelman toteuttamista Euroopan audiovisuaalisen teollisuuden kehittämisen edistämiseksi (Media) (1991-1995)(6) ja johon kuuluvat erityisesti Euroopan audiovisuaalisten teosten kehittämisen ja levityksen tukemiseen tarkoitetut toiminnat, 10) tutustuttuaan komission 23 päivänä heinäkuuta 1993 antamaan tiedonantoon, joka koski Media-ohjelmasta kaksi vuotta sen täytäntöönpanon jälkeen laadittua arviointikertomusta, neuvosto totesi kokouksessaan 5 päivänä marraskuuta 1993, että oli aiheellista tutkia sellaisia toimenpiteitä, jotka olisivat tarpeen Media II -ohjelman käynnistämiseksi vuoden 1995 jälkeen, 11) Eurooppa-neuvosto kehotti Essenissä 9 ja 10 päivänä joulukuuta 1994 pidetyssä kokouksessaan komissiota tekemään ehdotuksia uutta Media-ohjelmaa varten, 12) neuvosto on 6 päivänä joulukuuta 1994 tehnyt päätöksen 94/819/EY(7), jolla perustettiin toimintaohjelma "Leonardo da Vinci" Euroopan yhteisön ammattikoulutuspolitiikan toteuttamiseksi; edellä mainitun päätöksen 8 artiklan 1 kohdassa säädetään, että komissio huolehtii mainitun ohjelman ja yhteisön muiden koulutusalan toimenpiteiden kokonaisuuden johdonmukaisuudesta, 13) on aiheellista varmistaa asianmukainen toimintojen yhteensovitus ammattikoulutukseen liittyvän toiminnan kanssa, joka toteutetaan rakennerahastojen tavoitteiden yhteydessä,14) perustamissopimuksen 128 artiklan 4 kohdan mukaisesti yhteisö ottaa kulttuuriin liittyvät näkökohdat huomioon muiden mainitun sopimuksen määräysten mukaisessa toiminnassaan; on siis aiheellista valvoa, että tähän ohjelmaan osallistuminen heijastaa Euroopan kulttuurien monimuotoisuutta, 15) on välttämätöntä ottaa huomioon audiovisuaalisen alan kulttuuriin liittyvät näkökohdat, 16) eurooppalaisten audiovisuaalisten markkinoiden syntyminen edellyttää markkinoiden uusiin ulottuvuuksiin mukautettua ammattitaitoa erityisesti audiovisuaalisen alan taloudellisen ja kaupallisen hallinnon osalta ja uuden teknologian käyttämisen osalta ohjelmien luomisvaiheessa, kehityksessä, tuotannossa ja levityksessä, 17) on aiheellista huolehtia, että ammattilaisilla on pätevyys, joka antaa heille mahdollisuuden mahdollisimman laajasti hyödyntää markkinoita ja erityisesti niiden eurooppalaista ulottuvuutta ja audiovisuaalisia ohjelmia sekä kannustaa heidät tuottamaan markkinoiden vaatimuksia vastaavia hankkeita, 18) on aiheellista vahvistaa eurooppalaisen audiovisuaalisen perinnön hyödyntämistä ja vastata ohjelmamarkkinoiden vaatimuksiin tällä alalla, 19) ammattilaisten alkukoulutukseen on sisällyttävä talouden tai teknologian alan välttämättömät aiheet ja että näiden alojen nopea kehitys tekee toiminnat ammatillisen jatkokoulutuksen alalla erityisen tarpeelliseksi, 20) on aiheellista kannustaa ammatillisten koulutuskeskusten verkostumista taitotiedon vaihdon helpottamiseksi ja itsenäisten koulutusyksikköjen luomiseksi eurooppalaisella tasolla, 21) ammatillisen koulutuksen tukemisessa on otettava huomioon rakenteelliset tavoitteet, kuten luomisen voimavarojen ja tuotannon kehittäminen sellaisissa maissa tai sellaisilla alueilla, joiden audiovisuaaliset tuotantomahdollisuudet ovat vähäisiä ja/tai jotka ovat kooltaan tai kielialueeltaan vähäisiä, ja/tai itsenäisen tuotantolohkon ja erityisesti pienten ja keskisuurten yritysten kehittäminen (pk-yritykset), 22) mahdollisuuksien yhdenvertaisuus on Euroopan unionin politiikan perusperiaate, joka on otettava huomioon tämän ohjelman täytäntöön panemisessa, 23) tähän päätökseen on sisällytetty tämän ohjelman koko keston ajaksi Euroopan parlamentin, neuvoston ja komission 6 päivänä maaliskuuta 1995 antaman julistuksen 2 kohdan mukaiset rahoituspuitteet, ilman että tämä vaikuttaa perustamissopimuksessa määriteltyyn budjettivallan käyttäjän toimivaltaan, 24) läheisyysperiaatetta noudattaen yhteisön toiminnan on tuettava ja täydennettävä jäsenvaltioiden toimivaltaisten viranomaisten toimintaa, 25) kaikki tässä ohjelmassa säädetyt toimenpiteet suuntaavat ylikansallisen yhteistyön tavoitteeseen, joka tuo lisäarvon jäsenvaltioiden tai ammattikoulutuksen tekijöiden toimiin, edellä mainitun läheisyysperiaatteen kunnioittamiseksi, 26) olisi jatkettava ja voimistettava Media-ohjelman avaamista Keski- ja ltä-Euroopan assosioitujen maiden (KIE-maat) osallistumiselle, näiden maiden kanssa tehtyihin tai tehtävien yhteisön ohjelmiin osallistumista koskevien assosiointisopimusten lisäpöytäkirjoissa vahvistettujen ehtojen mukaisesti, sekä Kyproksen, Maltan ja ETA-sopimuksen tehneiden EFTA-maiden osallistumiselle lisämäärärahojen pohjalta, samojen sääntöjen mukaan, joita sovelletaan EFTA-maihin, näiden maiden kanssa sovittavien menettelyjen mukaisesti; lisäksi tämä ohjelma olisi avattava yhteistyölle muiden sellaisten kolmansien maiden kanssa, jotka ovat tehneet audiovisuaalista alaa koskevia lausekkeita sisältäviä sopimuksia; tämän osallistumisen tai tämän yhteistyön yksityiskohtaiset säännöt olisi vahvistettava asianomaisten osapuolten välillä asian tullessa ajankohtaiseksi, ja 27) olisi myönnettävä yhteisön tuki etukäteen tehdyn arvioinnin ja jälkikäteen tehtävän seurannan ja arvioinnin pohjalta, ON PÄÄTTÄNYT SEURAAVAA: 1 artikla Tällä päätöksellä hyväksytään 1 päivästä tammikuuta 1996 31 päivään joulukuuta 2000 viiden vuoden ajanjaksoksi ammatillinen koulutusohjelma (jäljempänä "ohjelma"). Tämän ohjelman tarkoituksena on jäsenvaltioiden toimenpiteitä tukien ja täydentäen - jäsenvaltioiden lakien ja asetusten yhdenmukaistamista lukuun ottamatta - ja pitäen täysin arvossa jäsenvaltioiden vastuuta ammatillisen koulutuksen sisällöstä ja järjestämisestä sekä näiden maiden ja alueiden kulttuurien monimuotoisuudesta antaa audiovisuaalisen alan ammattilaisille sellaiset pätevyydet, joiden avulla heidän on mahdollista täysin hyödyntää markkinoiden eurooppalaista ulottuvuutta ja uutta teknologiaa. 2 artikla Edellä 1 artiklassa esitetyssä yhteydessä ohjelman tavoitteet ovat seuraavat: 1) Alan teollisuuden tarpeiden tyydyttäminen ja sen kilpailukyvyn edistäminen parantamalla audiovisuaalisen alan ammattilaisten koulutusta - perus- ja erityisesti jatkokoulutusta - niin, että he saavat ne tiedot ja taidot, jotka ovat tarpeen otettaessa huomioon Euroopan sekä muut markkinat erityisesti seuraavilla aloilla: - taloudellinen ja kaupallinen hallinto, lainsäännökset mukaan lukien, - uuden teknologian käyttö ja kehittäminen lisäarvoltaan huomattavien kaupallisten ja taiteellisten ohjelmien tuottamiseksi. Tuettaessa yritysten ja hankkeiden kehittämistä (uudet ohjelmat tai audiovisuaalisen perinnön hyödyntäminen) sekä yhteistä yrittäjätoimintaa otetaan tässä tavoitteessa huomioon kansallisten rajojen ylittäminen; 2) Yhteistyön ja taitotiedon vaihdon kehittäminen niiden osapuolten välillä, joita koulutus koskee: koulutuslaitokset, ammatillinen ala ja yritykset. Edellä johdantokappaleen 1 ja 2 alakohdassa määritettyjen tavoitteiden toteuttamiseksi on kiinnitettävä erityistä huomiota sellaisten maiden tai alueiden, joilla on vähäiset tuotantomahdollisuudet ja/tai joiden kielialue tai pinta-ala on pieni, erityistarpeisiin sekä riippumattoman eurooppalaisen, erityisesti pienten ja keskisuurten yritysten tuotanto- ja jakelualan kehittämiseen (pk-yritykset). 3 artikla Niiden, jotka saavat yhteisön tukea ja osallistuvat liitteessä määritellyn toiminnan toteuttamiseen, on osallistuttava huomattavassa määrin rahoitukseen (vähintään 50 prosenttia). Asianmukaisesti perustelluissa poikkeustapauksissa tämä osuus voi olla alimmillaan 25 prosenttia. Yhteisön rahoitusosuus määritellään kunkin suunnitellun toimintamuodon kustannusten ja luonteen mukaan. Viitteellinen rahoitusmäärä tämän ohjelman toteuttamiseksi 1 artiklassa tarkoitettuna ajanjaksona on 45 miljoonaa ecua. Budjettivallan käyttäjä myöntää vuosittaiset määrärahat rahoitusnäkymien asettamissa rajoissa. 4 artikla 1. Komissio vastaa ohjelman toteuttamisesta liitteessä esitettyjen yksityiskohtaisten sääntöjen mukaisesti. Tässä tehtävässä komissiota avustaa komitea, jossa on kaksi edustajaa kustakin jäsenvaltiosta ja jonka puheenjohtajana on komission edustaja. 2. Komission edustaja tekee komitealle lausuntoa varten ehdotuksen tarvittavista toimenpiteistä, jotka koskevat: - yksityiskohtaisia sääntöjä liitteessä määriteltyjen toimintojen toteuttamisesta; - ehdotuspyyntöjen sisältöä, hankkeiden hyväksymis- ja valintaperusteiden ja -menettelyjen määrittelyä sekä välittävien järjestöjen lopullista valintaa; - ohjelman vuosittaista sisäistä painotusta koskevia kysymyksiä; - toimintojen seurantaa ja arviointia koskevia yksityiskohtaisia sääntöjä. Lisäksi komission edustaja antaa komitealle lausuntoa varten tutkittavaksi kaikki yhteisön määrärahat, jotka ylittävät 200 000 ecua vuotta kohti; komitea voi tarkistaa rajaa saatujen kokemusten perusteella. 3. Komitea antaa lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. Lausunto annetaan perustamissopimuksen 148 artiklan 2 kohdassa niiden päätösten edellytykseksi määrätyllä enemmistöllä, jotka neuvosto tekee komission ehdotuksesta. Komiteaan kuuluvien jäsenvaltioiden edustajien äänet painotetaan mainitussa artiklassa määrätyllä tavalla. Puheenjohtaja ei osallistu äänestykseen. Komissio päättää toimenpiteistä, joita sovelletaan välittömästi. Jos toimenpiteet eivät kuitenkaan ole komitean lausunnon mukaisia, komissio ilmoittaa niistä viipymättä neuvostolle. Siinä tapauksessa: - komissio lykkää päättämiensä toimenpiteiden soveltamista kahdella kuukaudella. - neuvosto voi määräenemmistöllä päättää asiasta toisin edellisessä kohdassa tarkoitetun ajan kuluessa. 4. Komissio voi kuulla komiteaa missä tahansa muussa tämän ohjelman täytäntöönpanoa koskevassa asiassa. Komitea antaa, tarvittaessa äänestettyään, lausuntonsa määräajassa, jonka puheenjohtaja voi asettaa asian kiireellisyyden mukaan. Lausunto merkitään pöytäkirjaan; lisäksi jokaisella jäsenvaltiolla on oikeus pyytää, että sen kanta merkitään pöytäkirjaan. Komissio ottaa, niin suurelta osin kuin mahdollista, huomioon komitean lausunnon. Se ilmoittaa komitealle, millä tavoin lausunto on otettu huomioon. Komission edustaja ilmoittaa komitealle hyvissä ajoin ja säännöllisesti tämän ohjelman puitteissa myönnetystä rahoitustuesta (määrät, kesto, painotus, tuen saajat). 5 artikla Tähän ohjelmaan voivat osallistua assosioituneet Keski- ja ltä-Euroopan maat (KIE-maat) näiden maiden kanssa tehtyjen tai tehtävien assosiointisopimusten yhteisön ohjelmiin osallistumista koskevissa lisäpöytäkirjoissa vahvistettujen edellytysten mukaisesti. Kypros, Malta ja ETA-sopimuksen osapuolina olevat EFTA-valtiot voivat osallistua tähän ohjelmaan lisämäärärahojen pohjalta EFTA-maihin sovellettavien sääntöjen mukaisesti näiden maiden kanssa sovittavia menettelyjä noudattaen. Ohjelma tarjoaa myös mahdollisuuden yhteistyöhön sellaisten muiden kolmansien maiden kanssa, jotka ovat tehneet audiovisuaalista alaa koskevia lausekkeita sisältäviä yhteistyösopimuksia. Tällaista osallistumista tai yhteistyötä koskevat yksityiskohtaiset säännöt vahvistetaan aikanaan niiden osapuolten kesken, joita asia koskee. 6 artikla 1. Komissio takaa, että päätöksessä tarkoitetusta toiminnasta suoritetaan ennakkoarviointi, seuranta ja jälkiarviointi. 2. Valitut tuensaajat antavat vuosittain komissiolle kertomuksen. 3. Hankkeiden toteuttamisen päätteeksi komissio arvioi hankkeiden toteutustapaa sekä niiden toteutuksen vaikutusta selvittääkseen, onko alun perin asetetut tavoitteet saavutettu. 4. Kahden vuoden ja kuuden kuukauden kuluttua ohjelman täytäntöönpanosta ja kuuden kuukauden kuluessa tämän ajanjakson päättymisestä komissio, pantuaan asian vireille komiteassa 4 artiklan 2 ja 3 kohdassa tarkoitetulla tavalla, esittää Euroopan parlamentille, neuvostolle ja talous- ja sosiaalikomitealle saavutetuista tuloksista arviointikertomuksen, johon on tarvittaessa liitetty kaikki ohjelman tarkistamiseksi suoritettavat toimenpiteet. 5. Ohjelman toteuttamisen päätteeksi komissio esittää Euroopan parlamentille, neuvostolle ja talous- ja sosiaalikomitealle kertomuksen ohjelman toteuttamisesta ja tuloksista. Tehty . . . Neuvoston puolesta Puheenjohtaja (1) EYVL N:o C 108, 29.4.1995, s. 4 (2) Lausunto annettu . . . (sitä ei ole vielä julkaistu Euroopan yhteisöjen virallisessa lehdessä). (3) Euroopan parlamentin lausunto, annettu 16 päivänä kesäkuuta 1995 (sitä ei ole vielä julkaistu Euroopan yhteisöjen virallisessa lehdessä), neuvoston yhteinen kanta, vahvistettu . . . (sitä ei ole vielä julkaistu Euroopan yhteisöjen virallisessa lehdessä) ja Euroopan parlamentin päätös tehty . . . (sitä ei ole vielä julkaistu Euroopan yhteisöjen virallisessa lehdessä). (4) EYVL N:o C 205, 25.7.1994, s. 561 (5) EYVL N:o L 298, 17.10.1989, s. 23 (6) EYVL N:o L 380, 31.12.1990, s. 37 (7) EYVL N:o L 340, 29.12.1994, s. 8 LIITE 1 TOTEUTETTAVAT TOIMENPITEET Ohjelman tarkoituksena on tehdä alan ammattilaisille mahdolliseksi mukautua audiovisuaalisen alan markkinoihin, erityisesti Euroopan markkinoihin, edistämällä koulutusta taloudellisen ja kaupallisen hallinnon, lainsäännösten sekä uuden teknologian alalla (Euroopan elokuvaperinnön ja audiovisuaalisen perinnön säilyttäminen ja hyödyntäminen mukaan lukien). Ehdotetut toimenpiteet soveltuvat perus- ja erityisesti jatkokoulutukseen. 1.1 Taloudellisen ja kaupallisen hallinnon koulutus Tämän koulutuksen tarkoituksena on kehittää alan ammattilaisten kykyä ymmärtää ja käyttää eurooppalaisuutta audiovisuaalisten ohjelmien kehittämisen, tuotannon ja jakelun/levityksen aloilla. Ehdotetut toimenpiteet ovat: - edistää hallinnollisen koulutuksen moduuleiden kehittelyä ja ajanmukaistamista jäsenvaltioiden toimintoja täydentäen; - kannustaa näiden koulutusmoduuleiden sovittamista koulutuslaitosten, ammattialan ja yritysten toteuttamiin koulutusohjelmiin; - verkostoida koulutustoiminta, helpottaa opiskelijoiden/ammattilaisten vaihtoa apurahoja myöntämällä, järjestämällä harjoittelujaksoja muissa jäsenvaltioissa toimivissa yrityksissä ja edistämällä kouluttajien koulutusta ja erityisesti etäopetusta, edistämällä vaihtoa ja kumppanuutta sellaisten maiden ja alueiden välillä, joilla on vähäiset tuotantomahdollisuudet ja/tai joiden kielialue tai pinta-ala on pieni. 1.2 Uutta teknologiaa koskeva koulutus Tämän koulutuksen tarkoituksena on kehittää ammattilaisten kykyä käyttää pitkälle kehitettyä luovaa tekniikkaa erityisesti animaation, infografian, multimedian ja interaktiivisuuden aloilla. Ehdotetut toimenpiteet ovat: - edistää audiovisuaalisen alan uuden teknologian koulutuksen moduuleiden kehittelyä ja ajanmukaistamista jäsenvaltioiden toimintoja täydentäen; - kannustaa näiden koulutuksen moduuleiden sovittamista koulutuslaitosten, ammattialan ja yritysten toteuttamiin koulutusohjelmiin; - verkostoida koulutustoiminta, helpottaa kouluttajien ja opiskelijoiden/ammattilaisten vaihtoa apurahoja myöntämällä, järjestämällä harjoittelujaksoja muissa jäsenvaltioissa toimivissa yrityksissä ja edistämällä kouluttajien koulutusta ja erityisesti etäopetusta, edistämällä vaihtoa ja kumppanuutta sellaisten maiden ja alueiden välillä, joilla on vähäiset tuotantomahdollisuudet ja/tai joiden kielialue tai pinta-ala on pieni. 2 TÄYTÄNTÖÖNPANOMENETTELY 2.1 Toimintatapa Ohjelman toteuttamiseksi komissio toimii tiiviissä yhteistyössä jäsenvaltioiden kanssa. Komissio kuulee myös osapuolia, joita asia koskee. Se pitää huolen siitä, että ohjelmaan osallistuvien ammattilaisten jakauma kuvastaa tasapuolisesti Euroopan sivistyksellistä monimuotoisuutta. Komissio kannustaa koulutuslaitosten, ammattialan ja yritysten yhteistyötä moduulien suunnittelijoiden kanssa moduulien kehittelystä alkaen. Komissio helpottaa harjoittelijoiden vastaanottoa, erityisesti niiden, jotka tulevat maista ja alueilta, joilla on vähäiset tuotantomahdollisuudet ja/tai joiden kielialue tai pinta-ala on pieni. 2.2 Yhteisön rahoitusosuus Yhteisön antamien varojen on tarkoitus toimia kannustimina kansallisille osapuolille, jotta ne täydentäisivät olemassa olevia koulutusmuotoja hallintoa ja uutta teknologiaa koskevilla moduuleilla. Yhteisön rahoitusosuus, joka on enintään 50 prosenttia (asianmukaisesti perustelluissa poikkeustapauksissa enintään 75 prosenttia) koulutuksen kokonaiskustannuksista, sijoittuu julkisten ja/tai yksityisten osapuolten kanssa toteutettavan yhteisen rahoituksen puitteisiin. Edellä 4 kohdassa esitettyä menettelyä käytetään: - määritettäessä kullekin liitteen 1.1 ja 1.2 kohtaan merkitylle toimintatyypille myönnettävää rahoitusta, ja - määritettäessä yhteisön rahoitusosuutta ehdotuspyyntöjen jälkeen valittujen eri hankkeiden kustannusten osalta. Moduulien suunnittelijat ja niitä toteuttavat koulutuskeskukset valitaan tarjouspyyntöjen perusteella. 2.3 Soveltaminen Komissio panee ohjelman täytäntöön tämän päätöksen 4 artiklan menettelyn mukaisesti. 2.3.1 Ohjelman toteuttamista varten, erityisesti hankkeiden teknisen valinnan, ohjelman rahoitusta saavien hankkeiden seurannan ja arvioinnin osalta, komissio huolehtii siitä, että se hyödyntää audiovisuaalisen alan tunnustettujen asiantuntijoiden pätevyyttä ammatillisen koulutuksen alalla. Komissio voi tarvittaessa käyttää tätä varten välittäviä järjestöjä, jotka antavat sille ammatillisen asiantuntemuksensa perusteella teknistä apuaan ja tekevät tuen saajien valintaa koskevia ehdotuksia, tämän kuitenkaan rajoittamatta muita valintaa koskevia yksityiskohtaisia sääntöjä. Nämä järjestöt valitaan ehdotuspyynnön ja 4 artiklan 2 kohdassa esitetyn menettelyn mukaisesti. Komissio varmistaa ohjelman mukaista rahoitusta saavien lopullisen valinnan 4 artiklan 2 kohdan määräysten mukaisesti. Lisäksi komissio ja jäsenvaltiot järjestävät ohjelman toteutuksessa hyödyllisten tietojen keskinäisen vaihdon ja toteuttavat tarvittavat toimenpiteet, erityisesti Media-desk-toimintaa jatkamalla, ohjelman edistämisen varmistamiseksi ja kannustaakseen ammattilaisia osallistumaan mahdollisimman laajasti näihin toimintoihin ja varmistaakseen pysyvän yhteyden jäsenvaltioiden eri tukilaitosten välillä, jotta tämän ohjelman toiminnat ja kansalliset tukitoimenpiteet täydentäisivät toisiaan. EHDOTUS NEUVOSTON PERUSTELUIKSI I. JOHDANTO 1. Komissio esitti 28 päivänä helmikuuta 1995 ehdotuksensa päätökseksi(1) Euroopan audiovisuaalisten ohjelmien teollisuuden ammattilaisten koulutusohjelman täytäntöönpanosta (Media II -koulutus). 2. Euroopan parlamentti antoi lausuntonsa 16 päivänä kesäkuuta 1995 ja talous- ja sosiaalikomitea 5 päivänä heinäkuuta 1995(2). 3. Komissio esitti muutetun ehdotuksen parlamentin lausunnon huomioon ottamiseksi(3). 4. Neuvosto vahvisti 10 päivänä heinäkuuta 1995 yhteisen kantansa perustamissopimuksen 189 c artiklan mukaisesti. II. EHDOTUKSEN TAVOITE Euroopan audiovisuaalisten ohjelmien teollisuuden ammattilaisten koulutusohjelman tarkoituksena on vastata teollisuuden tarpeisiin ja edistää teollisuuden kilpailukykyä parantamalla audiovisuaalisen alan ammattilaisten peruskoulutusta ja erityisesti jatkokoulutusta sekä uusien teknologioiden kehittämistä, jotta heidän on mahdollista täysin hyötyä markkinoiden eurooppalaisesta ulottuvuudesta ja uusien teknologioiden käytöstä. III. YHTEISEN KANNAN TARKASTELU 2.1 Neuvoston komission ehdotukseen tekemät muutokset Tärkeimmät neuvoston komission ehdotukseen tekemät muutokset koskevat seuraavia asioita: a) Rahoitus i) Viitteellisen rahoitusmäärän merkitseminen artikloihin (3 artiklan kolmas ja neljäs alakohta) Neuvosto merkitsi uuteen 3 artiklan kolmanteen alakohtaan viitteellisen rahoitusmäärän ohjelman toteuttamiseksi tarkoitetulle ajanjaksolle sekä johdanto-osan kappaleen, jossa viitataan tässä yhteydessä rahoitusmääräysten merkitsemisestä säädöksiin 6 päivänä maaliskuuta 1995 annettuun Euroopan parlamentin, neuvoston ja komission lausumaan. ii) Määrä (3 artiklan kolmas alakohta) Edellä mainittuun 3 artiklaan merkitty viitteellinen rahoitusmäärä on 45 miljoonaa ecua. Tämä määrä on hyväksyttävä, tasapainoinen ratkaisu ohjelman tukemista koskevan toiveen, joka saa neuvoston yksimielisen tuen, ja budjettikurin vaatimusten huomioon ottamisen tarpeen välillä. b) Komitologia (4 artikla) Sovittaakseen yhteen tarpeen ohjelman hallinnan joustavuudesta sekä tarpeen saada jäsenvaltiot osallistumaan entistä aktiivisemmin tiettyihin tärkeisiin päätöksiin neuvosto valitsi komitean, jonka toimivaltuuksia käytetään aiheista riippuen joko hallintokomitean menettelyn tai neuvoa-antavan komitean menettelyn mukaisesti. Neuvosto on huolehtinut siitä, että tämä ratkaisu on täysin komitologiaa koskevien sääntöjen mukainen. c) Kolmansien maiden osallistuminen (5 artikla) Neuvosto piti toivottavana, että tämä ohjelma antaa 5 artiklassa vahvistettujen yksityiskohtaisten sääntöjen mukaisesti mahdollisuuden assosioituneiden Keski- ja Itä-Euroopan maiden (KIE-maat), Kyproksen, Maltan ja ETA-sopimuksessa osapuolina olevien EFTA-maiden sekä muiden audiovisuaalista alaa koskevia lausekkeita sisältäviä yhteistyösopimuksia tehneiden kolmansien maiden osallistumiseen. d) Valvontajärjestelmän tehostaminen (6 artikla) Neuvosto piti tarpeellisena sisällyttää päätöstekstiin joukon toimenpiteitä, joiden tarkoituksena on entisestään vahvistaa ohjelmassa tarkoitettujen toimintojen seurantaa ja valvontaa. Komissio suorittaa tässä päätöksessä tarkoitettujen toimintojen ennakkoarvioinnin, seurannan ja jälkivalvonnan; valittujen tuensaajien on tässä yhteydessä annettava vuosikertomus komissiolle. Komissio esittää puolivälin tilanneselvityksen Euroopan parlamentille, neuvostolle ja talous- ja sosiaalikomitealle, ja neuvosto on edellyttänyt, että tällä päätöksellä perustettu komitea osallistuu tähän menettelyyn. Nämä toimenpiteet liittyvät neuvoston haluun taata samalla sekä entistä suurempi avoimuus ohjelman toteutuksessa että toissijaisuusperiaatteen noudattaminen. 2.2 Euroopan parlamentin muutokset I. Komission hyväksymät muutokset Neuvosto hyväksyi tekstin osalta, osittain tai erilaisin muotoiluin, kaikki Euroopan parlamentin muutokset, jotka komissio oli hyväksynyt sellaisinaan tai sisältönsä osalta. muutos n:o 1 (johdanto-osan 15 kappale) muutos n:o 3 (johdanto-osan 23 kappale) muutos n:o 4 (johdanto-osan 24 kappale) muutos n:o 8 (jo 1 artiklassa huomioon otettu seikka) muutos n:o 9 (jo 1 artiklassa huomioon otettu seikka) muutos n:o 10 (hyväksytty periaatteessa liitteen 1.1 kohdan viimeisessä alakohdassa) muutos n:o 11 (hyväksytty periaatteessa 2 artiklan 2 kohdassa) muutos n:o 13 (hyväksytty periaatteessa 5 artiklassa) muutos n:o 18 (hyväksytty periaatteessa 2 artiklan viimeisessä alakohdassa ja liitteen 1.1 kohdan viimeisessä alakohdassa) muutos n:o 19 (hyväksytty osittain johdanto-osan 21 kappaleessa ja liitteen 1.1 kohdassa) muutos n:o 20 (hyväksytty liitteen 1.2 kohdassa) muutos n:o 21 (hyväksytty periaatteessa johdanto-osan 19 kappaleessa ja liitteen 1.2 kohdassa) muutos n:o 22 (hyväksytty periaatteessa johdanto-osan 19 kappaleessa) muutos n:o 23 (hyväksytty periaatteessa 2 artiklan 2 kohdassa) muutos n:o 24 (hyväksytty osittain liitteen 2.1 kohdan toisessa alakohdassa ja johdanto-osan 22 kappaleessa) II. Muutokset, joita komissio ei hyväksynyt 1. Neuvoston hyväksymät Neuvosto hyväksyi myös osittain Euroopan parlamentin muutoksen n:o 14, jota komissio ei hyväksynyt. 2. Neuvoston hylkäämät Neuvosto ei sitä vastoin hyväksynyt Euroopan parlamentin muutoksia 2, 5, 6, 7, 12, 15, 16, 17 ja 25, jotka myös komissio hylkäsi. Muutos n:o 2 Kyseinen muutos viittaa sellaiseen menettelyyn (perustamissopimuksen 189 b artikla), jota ei voida soveltaa tämän päätöksen hyväksymiseen. Muutokset n:o 5, 6 ja 12 Neuvosto ei voinut hyväksyä näitä muutoksia, koska se katsoo, että ne ylittävät tämän ohjelman tavoitteet. Muutos n:o 7 Neuvosto ei voinut ottaa huomioon tätä muutosta, koska se ei viittaa Media II -ohjelmaan. Tämän lisäksi ehdotettu johdanto-osan kappale ei vastaa mitään päätöksen määräystä. Muutos n:o 15 Neuvosto katsoi, että tällä muutoksella ei ole sijaa Media II -ohjelmassa (koulutus). Muutos n:o 16 Neuvosto ei voi hyväksyä tätä muutosta, joka ei noudata menettelystä komissiolle siirrettyä täytäntöönpanovaltaa käytettäessä 13 päivänä heinäkuuta 1987 tehtyä neuvoston päätöstä 87/373/ETY(4). Muutos n:o 25 Neuvosto katsoi, että tämän ohjelman soveltamista koskevien yksityiskohtaisten sääntöjen olisi noudatettava tämän päätöksen 4 artiklassa määrättyä menettelyä toissijaisuusperiaatteen noudattamiseksi. IV. PÄÄTELMÄT Neuvosto arvioi, että yhteinen kanta on tasapainoinen teksti ja että se vastaa Euroopan audiovisuaalisten ohjelmien teollisuuden ammattilaisten koulutuksen tarpeita. (1) EYVL N:o C 108, 29.4.1995, s. 4 (2) Sitä ei ole vielä julkaistu Euroopan yhteisöjen virallisessa lehdessä. (3) EYVL N:o L 197, 18.7.1987, ss. 33